**ΔΗΛΩΣΗ ΑΚΕΡΑΙΟΤΗΤΑΣ ΥΠΟΨΗΦΙΟΥ ΦΟΡΕΑ (ΦΟΡΕΑ/ ΕΤΑΙΡΟΥ)**

**DECLARATION OF INTEGRITY OF ORGANISATION (APPLICANT / PARTNER)**

**ΠΡΟΓΡΑΜΜΑ “BUILD”[[1]](#footnote-1) PROGRAMME**

###### Προς το Ίδρυμα Μποδοσάκη και το Κέντρο Στήριξης ΜΚΟ

|  |  |
| --- | --- |
| Δηλών/Δηλούσα |  |
| Ιδιότητα |  |
| Επωνυμία Φορέα |  |
| Επαρχία και Δήμος έδρας Φορέα |  |
| Διεύθυνση Φορέα |  |
| Τίτλος Ανοικτής Πρόσκλησης Προγράμματος “BUILD” |  |
| Τίτλος Προτεινόμενου Έργου – Δράσης |  |

**Ο παρακάτω υπογράφων – Η παρακάτω υπογράφουσα, ενεργώντας υπό την ανωτέρω ιδιότητα μου,** και εν γνώσει των συνεπειών του Κυπριακού Ποινικού Κώδικα ΚΕΦ124 αναφορικά με ψευδείς δηλώσεις, **ΔΗΛΩΝΩ ΥΠΕΥΘΥΝΑ ΟΤΙ:**

1. Όλες ανεξαιρέτως οι πληροφορίες που περιλαμβάνονται στην αίτηση του ως άνω υπ’ εμού εκπροσωπούμενου Φορέα για τη λήψη Επιχορήγησης για το πιο πάνω Έργο/ Δράση από το Πρόγραμμα “BUILD” είναι πλήρεις και αληθείς και η εν λόγω αίτηση του δεν θίγει καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
2. Ο ως άνω Φορέας που εκπροσωπώ πληροί τα κριτήρια γενικής επιλεξιμότητας για την υποβολή αίτησης επιχορήγησης, όπως αυτά προσδιορίζονται στους Όρους και Προϋποθέσεις του Προγράμματος “BUILD”, των οποίων ο ως άνω υπ’ εμού εκπροσωπούμενος Φορέας έχει λάβει πλήρη και σαφή γνώση και τους οποίους αποδέχεται ρητά και ανεπιφύλακτα.
3. Ο ως άνω Φορέας που εκπροσωπώ αποτελεί νομικό πρόσωπο μη κερδοσκοπικού χαρακτήρα με έδρα στην Κύπρο.
4. Ο ως άνω Φορέας που εκπροσωπώ είναι ανεξάρτητος από κρατικούς, κομματικούς, θρησκευτικούς, συνδικαλιστικούς – επαγγελματικούς φορείς και η δράση του δεν έχει θρησκευτικό, πολιτικό ή συνδικαλιστικό – επαγγελματικό χαρακτήρα.
5. Ο ως άνω Φορέας που εκπροσωπώ συμμορφώνεται απολύτως στο εκάστοτε εφαρμοστέο κανονιστικό - εθνικό και ενωσιακό - πλαίσιο κατά την άσκηση των δραστηριοτήτων του.
6. Οι καταστατικοί σκοποί του ως άνω Φορέα που εκπροσωπώ συμμορφώνονται απολύτως με τις αρχές της Ευρωπαϊκής Ένωσης (EU VALUES) σχετικά με το κράτος δικαίου, τη δημοκρατία, τα ανθρώπινα δικαιώματα της ανθρώπινης αξιοπρέπειας, της ανθρώπινης ελευθερίας, της ανθρώπινης ισότητας, συμπεριλαμβανομένων των δικαιωμάτων των μειονοτήτων και της αποφυγής πάσης φύσεων διακρίσεων, αλλά και με τα υψηλότερα ηθικά πρότυπα και την ισχύουσα νομοθεσία της ΕΕ, τη διεθνή και την εθνική νομοθεσία περί δεοντολογικών αρχών.
7. Κατά την άσκηση των δραστηριοτήτων του ο ως άνω Φορέας που εκπροσωπώ συμμορφώνεται απολύτως με τις αρχές της Ευρωπαϊκής Ένωσης (EU VALUES) σχετικά με το κράτος δικαίου, τη δημοκρατία, τα ανθρώπινα δικαιώματα της ανθρώπινης αξιοπρέπειας, της ανθρώπινης ελευθερίας, της ανθρώπινης ισότητας, συμπεριλαμβανομένων των δικαιωμάτων των μειονοτήτων και της αποφυγής πάσης φύσεων διακρίσεων αλλά και με τα υψηλότερα ηθικά πρότυπα και την ισχύουσα νομοθεσία της ΕΕ, τη διεθνή και την εθνική νομοθεσία περί δεοντολογικών αρχών.
8. Το πιο πάνω Έργο - Δράση που προτείνει προς επιχορήγηση ο ως άνω Φορέας που εκπροσωπώ συμμορφώνεται απολύτως με τις αρχές της Ευρωπαϊκής Ένωσης (EU VALUES) σχετικά με το κράτος δικαίου, τη δημοκρατία, τα ανθρώπινα δικαιώματα της ανθρώπινης αξιοπρέπειας, της ανθρώπινης ελευθερίας, της ανθρώπινης ισότητας, συμπεριλαμβανομένων των δικαιωμάτων των μειονοτήτων και της αποφυγής πάσης φύσεων διακρίσεων, αλλά και με τα υψηλότερα ηθικά πρότυπα και την ισχύουσα νομοθεσία της ΕΕ, τη διεθνή και την εθνική νομοθεσία περί δεοντολογικών αρχών.
9. Εάν επιλεγεί προς επιχορήγηση, ο ως άνω Φορέας που εκπροσωπώ θα υλοποιήσει το πιο πάνω πάνω Έργο – Δράση που προτείνει προς επιχορήγηση με απόλυτο σεβασμό στις αρχές της Ευρωπαϊκής Ένωσης (EU VALUES) σχετικά με το κράτος δικαίου, τη δημοκρατία, τα ανθρώπινα δικαιώματα της ανθρώπινης αξιοπρέπειας, της ανθρώπινης ελευθερίας, της ανθρώπινης ισότητας, συμπεριλαμβανομένων των δικαιωμάτων των μειονοτήτων και της αποφυγής πάσης φύσεων διακρίσεων, αλλά και με τα υψηλότερα ηθικά πρότυπα και την ισχύουσα νομοθεσία της ΕΕ, τη διεθνή και την εθνική νομοθεσία περί δεοντολογικών αρχών.
10. O ως άνω Φορέας που εκπροσωπώ πληροί όλες τις ακόλουθες προϋποθέσεις[[2]](#footnote-2):
    1. Δεν τελεί υπό οποιοσδήποτε δικαστικό περιορισμό ή υποχρέωση συμμόρφωσης προς δικαστικές αποφάσεις ή διαταγές (π.χ. αναγκαστική διαχείριση, διορισμό διοίκησης).
    2. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου και εν γένει τα μέλη των οργάνων διοίκησης του δεν έχουν καταδικαστεί για οποιοδήποτε ποινικό αδίκημα από τα πιο κάτω αναφερόμενα:

**α)** συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα των άρθρων 63, 63Α και 63Β του Ποινικού Κώδικα (παράνομος σύνδεσμος, εγκληματική οργάνωση),

**β)** ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), και τα αδικήματα του άρθρου 3 του περί Πρόληψης Διαφθοράς Νόμου ΚΕΦ.161.

**γ)** απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα αδικήματα των άρθρων 331 (πλαστογραφία), 297 (ψευδείς παραστάσεις), 259 (χρηματικό ποσό που λήφθηκε για λογαριασμού άλλου), 300 (απάτη) του Ποινικού Κώδικα ΚΕΦ 124 , τα αδικήματα του άρθρου 3 του περί Πρόληψης Διαφθοράς Νόμου (ΚΕΦ.161) καθώς και τα αδικήματα του περί της Καταπολέμησης, μέσω του Ποινικού Δικαίου, της Απάτης εις Βάρος των Οικονομικών Συμφερόντων της Ευρωπαϊκής Ένωσης Νόμου (Ν. 69(I)/2020), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων.

**δ)** τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα αδικήματα του άρθρου 5 του περί Καταπολέμησης της Τρομοκρατίας Νόμου (110(I)/2010).

**ε)** νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα αδικήματα του άρθρου 4 του περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου (188(I)/2007)

**στ)** παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα αδικήματα των άρθρων 2 και 39 του περί της Πρόληψης και της Καταπολέμησης της Εμπορίας και Εκμετάλλευσης Προσώπων και της Προστασίας των Θυμάτων Νόμου (60(I)/2014).

1. Σε περίπτωση που ο Φορέας που εκπροσωπώ επιλεχθεί προς επιχορήγηση από το πρόγραμμα “BUILD”, δεσμεύεται να προσκομίσει **πριν από την υπογραφή της οικείας Σύμβαση Επιχορήγησης** όποια, ευλόγως αναγκαία, έγγραφα ζητηθούν από το Ίδρυμα Μποδοσάκη ή/και το ΚΕΝΤΡΟ ΣΤΗΡΙΞΗΣ ΜΚΟ - NGO SUPPORT CENTER (Κύπρος), για τη σύναψη της, και μεταξύ άλλων ενδεικτικά τα εξής :
2. Kαταστατικό/Συστατικό έγγραφο, όπως τροποποιημένο ισχύει. Οι φορείς που έχουν συσταθεί σύμφωνα με τον περί Σωματείων και Ιδρυμάτων και για Άλλα Συναφή Θέματα Νόμο του 2017 (Ν. 104(I)/2017 – βασικός και τροποποιητικοί), θα πρέπει να υποβάλουν πιστό αντίγραφο καταστατικού που έχει εγκριθεί και επικαιροποιηθεί από τον αρμόδιο Έφορο δυνάμει του εν λόγω νόμου.
3. Πρακτικά Εκλογής Διοικητικού Συμβουλίου, νόμιμων εκπροσώπων και λοιπών καταστατικών οργάνων (π.χ. Γενική Συνέλευση, Εποπτικό Συμβούλιο).
4. Γραπτή βεβαίωση πλήρους συμμόρφωσης ως προς τις υποχρεώσεις σύμφωνα με τον περί Σωματείων και Ιδρυμάτων και για Άλλα Συναφή Θέματα Νόμο του 2017 (Ν. 104(017 – βασικός και τροποποιητικοί) (όπου ισχύει).
5. Υπεύθυνη δήλωση ακεραιότητας για επιχορηγούμενους από το πρόγραμμα «BUILD» υπογραμμένη από τον νόμιμο εκπρόσωπό τους.
6. Φορολογική και ασφαλιστική ενημερότητα σε ισχύ.
7. Ο ως άνω Φορέας που εκπροσωπώ έχει την οργανωτική, οικονομική και λειτουργική ικανότητα υλοποίησης και ολοκλήρωσης της δράσης που προτείνει προς επιχορήγηση.
8. Ο ως άνω Φορέας που εκπροσωπώ δεν βρίσκεται υπό διαδικασίες διάλυσης σύμφωνα με τον περί Σωματείων και Ιδρυμάτων και για Άλλα Συναφή Θέματα Νόμο του 2017 (Ν. 104(I)/2017 ή τον περί Εταιρειών Νόμο.
9. Ο ως άνω Φορέας που εκπροσωπώ δεν ενήργησε ούτε θα ενεργήσει αθέμιτα, παράνομα ή καταχρηστικά σε όλα τα στάδια του Προγράμματος “BUILD”, δηλαδή από την υποβολή της υποψηφιότητα του, την εκτέλεση και ολοκλήρωση της σύμβασης επιχορήγησης, αλλά και μετά την ολοκλήρωση αυτής. Ειδικότερα, δηλώνω υπεύθυνα ότι ο ως άνω Φορέας που εκπροσωπώ:

* δεν διαθέτει εσωτερική - προνομιακή πληροφόρηση, πέραν των στοιχείων που περιήλθαν στη γνώση και στην αντίληψη του μέσω των δημόσιων εγγράφων του Προγράμματος,
* δεν ενήργησε ούτε θα ενεργήσει παράνομες πληρωμές για διευκολύνσεις, εξυπηρετήσεις ή υπηρεσίες που αφορούν στην αξιολόγηση της υποψηφιότητας του, στη σύναψη της σύμβασης επιχορήγησης ή/και στον έλεγχο εκτέλεσης της σύμβασης επιχορήγησης,
* δεν προσέφερε ούτε θα προσφέρει, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων του Ιδρύματος Μποδοσάκη ή/και του ΚΕΝΤΡΟΥ ΣΤΗΡΙΞΗΣ ΜΚΟ - NGO SUPPORT CENTER (Κύπρος), καθώς και σε συζύγους και συγγενείς (εξ αίματος ή εξ αγχιστείας κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού) ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα για να διοχετεύσουν χρηματικά ποσά στα προαναφερόμενα πρόσωπα,
* δεν επιχείρησε ούτε θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων του Ιδρύματος Μποδοσάκη ή/και του ΚΕΝΤΡΟΥ ΣΤΗΡΙΞΗΣ ΜΚΟ - NGO SUPPORT CENTER (Κύπρος), ούτε παρείχε ή θα παρέχει παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις τους στο πλαίσιο του Προγράμματος,
* δεν έχει προβεί ούτε θα προβεί, άμεσα ή μέσω τρίτων προσώπων, σε οποιαδήποτε πράξη ή παράλειψη που έχει ως στόχο α. την παραπλάνηση οποιουδήποτε προσώπου ή οργάνου του Ιδρύματος Μποδοσάκη ή/και του ΚΕΝΤΡΟΥ ΣΤΗΡΙΞΗΣ ΜΚΟ - NGO SUPPORT CENTER (Κύπρος) εμπλεκομένου σε οποιαδήποτε διαδικασία σχετική με το Πρόγραμμα, β. την απόκρυψη πληροφοριών από το Ίδρυμα Μποδοσάκη ή/και το ΚΕΝΤΡΟ ΣΤΗΡΙΞΗΣ ΜΚΟ - NGO SUPPORT CENTER (Κύπρος) και γ. τον εξαναγκασμό του ή/και την αθέμιτη απόσπαση από το Ίδρυμα Μποδοσάκη ή/και το ΚΕΝΤΡΟ ΣΤΗΡΙΞΗΣ ΜΚΟ - NGO SUPPORT CENTER (Κύπρος) ρητής ή σιωπηρής συγκατάθεσης στην παραβίαση ή παράκαμψη νόμιμων ή συμβατικών υποχρεώσεων που σχετίζονται με το Πρόγραμμα,
* θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του,
* θα δηλώσει στο ΚΕΝΤΡΟ ΣΤΗΡΙΞΗΣ ΜΚΟ - NGO SUPPORT CENTER (Κύπρος), αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών, επαγγελματικών ή άλλων) μεταξύ των νόμιμων εκπροσώπων, υπαλλήλων και εν γένει συνεργατών του με στελέχη της διοίκησης, μέλη του προσωπικού και εν γένει συνεργάτες του Ιδρύματος Μποδοσάκη ή/και του ΚΕΝΤΡΟΥ ΣΤΗΡΙΞΗΣ ΜΚΟ - NGO SUPPORT CENTER (Κύπρος) ή/και συγγενείς αυτών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού, που εμπλέκονται καθ’ οιονδήποτε τρόπο στις διαδικασίες υλοποίησης του Προγράμματος, οποτεδήποτε και εάν προκύψει τέτοια κατάσταση σύγκρουσης συμφερόντων.

1. Σε περίπτωση που ο ως άνω Φορέας που εκπροσωπώ επιλεχθεί προς επιχορήγηση από το πρόγραμμα “BUILD”, δίδει ήδη δια της παρούσας την άδεια στο Ίδρυμα Μποδοσάκη, στο σωματείο ΚΕΝΤΡΟ ΣΤΗΡΙΞΗΣ ΜΚΟ - NGO SUPPORT CENTER (Κύπρος) καθώς και στον «ΕΥΡΩΠΑΪΚΟ ΕΚΤΕΛΕΣΤΙΚΟ ΟΡΓΑΝΙΣΜΟ ΕΚΠΑΙΔΕΥΣΗΣ ΚΑΙ ΠΟΛΙΤΙΣΜΟΥ» *(“EACEA”)* το δικαίωμα να δημοσιεύσουν την επωνυμία και το λογότυπο/σήμα του, το αντικείμενο της επιχορηγούμενης δράσης και το ποσό της επιχορήγησης.
2. Ο ως άνω υπ’ εμού εκπροσωπούμενος Φορέας έχει λάβει πλήρη και σαφή γνώση της Ενημέρωσης περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τους από κοινού Υπευθύνους Επεξεργασίας, Ίδρυμα Μποδοσάκη και ΚΕΝΤΡΟ ΣΤΗΡΙΞΗΣ ΜΚΟ - NGO SUPPORT CENTER, η οποία συνοδεύει την προκήρυξη του Προγράμματος και βρίσκεται αναρτημένη, ελευθέρως προσβάσιμη, στην ιστοσελίδα του Προγράμματος.
3. Ο ως άνω υπ’ εμού εκπροσωπούμενος Φορέας θα γνωστοποιεί με κάθε πρόσφορο μέσο σε όλα τα σχετιζόμενα με την υλοποίηση του Έργου - Δράσης για την οποία ζητά επιχορήγηση στο πλαίσιο του Προγράμματος, εάν αυτή επιλεχθεί προς τούτο, την Ενημέρωση περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από τους από κοινού Υπευθύνους Επεξεργασίας, Ίδρυμα Μποδοσάκη και KΕΝΤΡΟ ΣΤΗΡΙΞΗΣ ΜΚΟ - NGO SUPPORT CENTER (Κύπρος), η οποία συνοδεύει την προκήρυξη του Προγράμματος και βρίσκεται αναρτημένη, ελευθέρως προσβάσιμη, στην ιστοσελίδα του Προγράμματος.
4. Εάν το Έργο – Δράση για την οποία ζητείται επιχορήγηση στο πλαίσιο του Προγράμματος επιλεγεί προς τούτο, ο ως άνω υπ’ εμού εκπροσωπούμενος Φορέας θα υλοποιήσει αυτό το Έργο – Δράση με απόλυτο σεβασμό στα προσωπικά δεδομένα όλων των σχετιζόμενων με την υλοποίηση της προσώπων και σε απόλυτη συμμόρφωση προς το οικείο κανονιστικό πλαίσιο (Γ.Κ.Π.Δ., Ν. 125(I)/2018, κατευθυντήριες ΕΣΠΔ, οδηγία 2002/58/ΕΚ, Ν. 112(Ι)/2004 κλπ).
5. Εάν το Έργο – Δράση για την οποία ζητείται επιχορήγηση στο πλαίσιο του Προγράμματος επιλεγεί προς τούτο, ο ως άνω υπ’ εμού εκπροσωπούμενος Φορέας θα υλοποιήσει αυτό το Έργο – Δράση δίχως να θίγονται καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
6. Με την πιο πάνω ιδιότητα μου έχω, δίχως οποιονδήποτε περιορισμό, την εξουσία για την υποβολή της παρούσας Υπεύθυνης Δήλωσης, της αίτησης για τη λήψη επιχορήγησης από το Πρόγραμμα “BUILD” και για την υπογραφή της σχετικής σύμβασης επιχορήγησης για λογαριασμό του ως Φορέα τον οποίο εκπροσωπώ, σε περίπτωση που η αίτηση του για λήψη επιχορήγησης εγκριθεί.
7. Αναγνωρίζω πως σε περίπτωση που διαπιστωθεί με οποιοδήποτε πρόσφορο μέσο ότι οποιαδήποτε εκ των δηλώσεων που περιλαμβάνονται στην παρούσα τυγχάνει αναληθής – ανακριβής, η αίτηση επιχορήγησης του Φορέα τον οποίο εκπροσωπώ ενδέχεται να απορριφθεί και ο τελευταίος να αποκλειστεί από την οικεία διαδικασία επιλογής και σε περίπτωση που επιλεγεί ενδέχεται να απενταχθεί από το Πρόγραμμα “BUILD” δια καταγγελίας της οικείας Σύμβασης Επιχορήγησης, με αποτέλεσμα να υποχρεούται να αποδώσει τυχόν εισπραχθέντα ποσά Επιχορήγησης ως αχρεωστήτως καταβληθέντα ή/και να υποβληθεί και σε έτερα μέτρα - κυρώσεις.

Ημερομηνία: …………………………………………

Ονοματεπώνυμο Νόμιμου Εκπρόσωπου Φορέα (ΝΕΦ): …………………………………………

Υπογραφή Νόμιμου Εκπρόσωπου Φορέα (ΝΕΦ): …………………………………………

Σφραγίδα του Φορέα: …………………………………………

1. Η παρούσα Δήλωση συνυποβάλλεται ηλεκτρονικά με την αίτηση προς λήψη επιχορήγησης από το Πρόγραμμα “BUILD”. The current Declaration should be submitted electronically together with the application form in order to apply for financial support under the programme “BUILD”. For an English version of the document please contact us at [helpdesk@ngo-sc.org](mailto:helpdesk@ngo-sc.org). [↑](#footnote-ref-1)
2. Αν συντρέχει περίπτωση, αναγράψτε σχετικά ανά περίπτωση. [↑](#footnote-ref-2)